Ντέμπι Ρέινολντς

Η Ντέμπι Ρέινολντς ("Mary Frances "Debbie" Reynolds" ; 1 Απριλίου 1932 – 28 Δεκεμβρίου 2016) ήταν Αμερικανίδα ηθοποιός, τραγουδίστρια και επιχειρηματίας. Η καριέρα της διήρκεσε σχεδόν 70 χρόνια. Ήταν υποψήφια για Χρυσή Σφαίρα στην κατηγορία Πιο Υποσχόμενου Νέου Ηθοποιού για τον ρόλο της ως Χέλεν Κέιν στην ταινία "Three Little Words" (1950), ενώ ο πιο αναγνωρίσιμος ρόλος ήταν ο πρωταγωνιστικός ρόλος της ως Κάθυ Σέλντεν στην ταινία "Singin' in the Rain" (1952). Άλλες επιτυχίες περιλαμβάνουν τις ταινίες "The Affairs of Dobie Gillis" (1953), "Susan Slept Here" (1954), "Bundle of Joy" (1956, υποψηφιότητα για Χρυσή Σφαίρα), "The Catered Affair" (1956, νίκη στο National Board of Review Β' Γυναικείου Ρόλου) και "Tammy and the Bachelor" (1957), στην οποία η ερμηνεία του τραγουδιού "Tammy" κατέκτησε την πρώτη θέση στα μουσικά charts του "Billboard." Το 1959, κυκλοφόρησε τον πρώτο ποπ δίσκο, με τίτλο "Debbie".

Πρωταγωνίστησε στις ταινίες "Singin' in the Rain" (1952), "How the West Was Won" (1962) και "The Unsinkable Molly Brown" (1964), μια βιογραφική ταινία για την Molly Brown. Η ερμηνεία της ως Μπράουν της χάρισε μια υποψηφιότητα για Όσκαρ Α' Γυναικείου Ρόλου. Άλλες ταινίες περιλαμβάνουν τις "The Singing Nun" (1966), "Divorce American Style" (1967), "What's the Matter with Helen?" (1971), "Charlotte's Web" (1973), "Mother" (1996, υποψηφιότητα για Χρυσή Σφαίρα) και "In & Out" (1997). Η Ρέινολντς εργάστηκε και ως χορεύτρια σε καμπαρέ. Το 1979, ίδρυσε το Debbie Reynolds Dance Studio στο βόρειο Χόλυγουντ, το οποίο λειτουργεί μέχρι σήμερα.

Το 1969, πρωταγωνίστησε στην τηλεόραση στο "The Debbie Reynolds Show", για το οποίο έλαβε υποψηφιότητα για Χρυσή Σφαίρα. Το 1973, η Ρέινολντς πρωταγωνίστησε στο μιούζικαλ "Irene" στο Μπρόντγουει και ήταν υποψήφια για βραβείο Τόνυ Α' Γυναικείου Ρόλου σε Μιούζικαλ. Ήταν επίσης υποψήφια για Έμμυ για την ερμηνεία της στο "A Gift of Love" (1999) και για Έμμυ για την ερμηνεία της στο "Will & Grace". Με την νέα χιλιετία, η Ρέινολντς κατέκτησε την νεότερη γενιά με τον ρόλο της ως Aggie Cromwell στην ταινία της Disney "Halloweentown". Το 1988, κυκλοφόρησε την αυτοβιογραφία της με τον τίτλο "Debbie: My Life". Το 2013, κυκλοφόρησε μια δεύτερη αυτοβιογραφία της με τον τίτλο "Unsinkable: A Memoir".

Η Ρέινολντς ασχολήθηκε και με τοξν επιχειρηματικό κόσμο, συμπεριλαμβανομένων ενός ξενοδοχείου και ενός καζίνου στο Λας Βέγκας. Έκανε συλλογή αναμνηστικών αντικειμένων του κινηματογράφου, ξεκινώντας από την δημοπρασία του MGM (1970). Υπηρέτησε ως πρόεδρος στο The Thalians, έναν οργανισμό αφιερωμένο σε διανοητικά προβλήματα. Συνέχισε να ασχολείται με επιτυχία στο θέατρο, την τηλεόραση και τον κινηματογράφο σχεδόν μέχρι το τέλος της ζωής της. Τον Ιανουάριο 2015, η Ρέινολντς έλαβε το Screen Actors Guild Life Achievement Award. Το 2016, έλαβε το Jean Hersholt Humanitarian Award από την Ακαδημία Κινηματογράφου. Την ίδια χρονιά, ένα ντοκιμαντέρ για την ζωή της κυκλοφόρησε στην τηλεόραση και είχε τον τίτλο "Bright Lights: Starring Carrie Fisher and Debbie Reynolds." Ήταν η τελευταία εμφάνισή της στην τηλεόραση ; το ντοκιμαντέρ έκανε πρεμιέρα στο HBO στις 7 Ιανουαρίου 2017.

Η Ρέινολντς πέθανε από εγκεφαλικό στις 28 Δεκεμβρίου 2016, μια μέρα μετά τον θάνατο της κόρης της, Carrie Fisher.